Kwekwe District (Dunhu diki) Kwekwe District nderimwe rematunhu madiki manomwe anovaka Midlands, muZimbabwe. Mamwe matunhu diki matanhatu ndeaya: Chirumhanzu Gokwe Gweru Mberengwa Shurugwi Zvishavane Kwekwe District riri paMitsetse yeNyika inoti: Mbariro dzeTaranyika:-19.0000; Mutambariko weTaranyika:29.7500. Huwandu hwevanhu vedunhu iri muna 2012 hwaiva pa 174,727 Dunhu iri rine maguta maviri Kwekwe neguta diki Redcliff. Guta rinonzi Kwekwe ndiwo muzinda weKwekwe District. Muguta diki rinonzi Redcliff ndimo mune ZISCO inova kambani hombe kuna dzose dzinobika simbi muZimbabwe. "Sable Chemical Industries Limited" inowanikwawo muKwekwe District, mumugwagwa unobatanidza Guta reKwekwe neGuta reKadoma (A5). Iyi ndiyo yoga muZimbabwe kambani inobika Fetaraiza (Ammonium Nitrate Fertilizer) yatinowanza kudaidza kuti "AN", fetaraiza yepamusoro. Sables yakatanga basa muna 1969, nanhasi ichiri kuvimbika munyika yose. Kwekwe District yakakomborerwazve neimwe kambabi inogadzira zvinhu zvinogadzirwa nomukaka inonzi Dendairy. Dendairy ndiyo yoga munyika yose inokwanisa gugadzira mukaka (UHT milk) unikwanisa kuchengetedzeka usina kukora nguva inotokwana gore rese usiri mudonhodzo (fridge). Kambani iyi inogadzirawo mukaka wakakora (fermented milk) unonzi "maas", neYogati (youghurt), Aizi Krimu (ice cream), huye zvinwiwa zvinosanganiswa mukaka nomuto wemichero (fruit juices).